આ બધી સમસ્યાઓના ફીડબેક વારંવાર મળતા હતા પણ તેના માટે શું કરવું તેની મુંઝવણ ઘણા સમયથી હતી. હવે જયારે જીપીએસસી વર્ગ 1-2ની પરીક્ષા આવી છે અને તેના માટે ઘણો ઓછો સમય છે ત્યારે એક વધારાની એક એવી સમસ્યા ઉભી થઇ કે રિઝનીંગ જેવા વિષયને લખીને કંઇ રીતે સમજાવવો? રિઝનીંગ અને ગણિત જેવા વિષય માટે તો ખરેખર કોઇ શિક્ષક જ હોવો જોઇએ જે વિદ્યાર્થીને રૂબરૂ સમજાવી અને ભણાવતો હોય. તેથી જ નક્કી કર્યું કે ટેક્નોલોજીનો ઉપયોગ કરી એવા વિડીયો બનાવવા જેમાં વિદ્યાર્થીઓને રિઝનીંગ અને ગણિત જેવા વિષયો એવી રીતે ભણાવવામા આવે કે વિદ્યાર્થીઓને એવુ જ લાગે કે જાણે કોઇ શિક્ષક રૂબરૂ ભણાવી રહ્યો છે... બસ, આ વિચાર કરીને જ આવા વિડીયોની શરૂઆત જીપીએસસી વર્ગ 1-2 પરીક્ષા માટેના રિઝનીંગ, ગણિત, અંગ્રેજી જેવા વિષયને લઇને કરી છે શરૂઆતના ધોરણે રિઝનીંગના 'ડાઇસ અને ક્યુબ', 'વૉટર ઇમેજ અને મિરર ઇમેજ' જેવા વિદ્યાર્થીઓને અઘરા લાગતા મુદ્દાઓની શક્ય એટલી સારી રીતે સમજણ આપવાનો પ્રયાસ કરવામા આવ્યો છે. હું વિશ્વાસપૂર્વક કહી શકુ છુ કે આ વિડીયોમા જે માહિતીઓ અને પ્રશ્નો સોલ્વ કરવાની જે રીતો દર્શાવવામા આવી છે તે કોઇપણ ગુજરાતી પ્રકાશન અથવા કોઇ કોચીંગ દ્વારા શીખવવામા આવતી નથી. જો કે, વિદ્યાર્થીઓને થોડુ નવુ અને ‘જરા હટકે’ આપવુ એ જ આપણી rijadeja.com વેબસાઇટનો પ્રયાસ રહ્યો છે અને આ પ્રકારના શૈક્ષણિક વિડીયોમાં પણ આ બાબતનું પુરેપુરુ ધ્યાન રાખવામા આવશે જ.